Mazurek Dąbrowskiego

(cunoscută în română drept Mazurca lui Dąbrowski sau Mazurca lui Dombrowski) este imnul național al Poloniei, scris de Józef Wybicki în anul 1797.

Denumit inițial  („Cântecul legiunilor poloneze în Italia”), este de asemenea cunoscut de polonezi ca  sau „Polonia nicidecum nu a pierit” — după primul vers al poemului.

Istoric 
Scris de poetul și generalul polonez Józef Wybicki în luna iulie a anului 1787 — la numai doi ani de la cea de-a treia împărțire a Poloniei —, în orașul italian Reggio Emilia, în vremea în care se afla în Italia alături de generalul Jan Henryk Dąbrowski, avea scopul de a ridica moralul trupelor poloneze de voluntari, venite în sprijinul lui Napoleon Bonaparte.

Popularitatea cântecului a condus la o pletoră de variațiuni, cântate de patrioții polonezi în diferite conjuncturi — în timpul răscoalelor din noiembrie 1830, din ianuarie 1863 etc. În timpul revoluțiilor europene de la 1848, a devenit un imn revoluționar prin Europa, în special la Berlin, Viena, Praga și Paris. Acest lucru a condus la scrierea imnului Hej, Slováci de către poetul slovac Samuel Tomašik, bazat pe linia melodică a Mazurcii lui Dąbrowski, care mai târziu a fost adoptat de Primul congres panslav, desfășurat la Praga, ca imn al mișcării panslave. În timpul celui de-al Doilea Război Mondial, o traducere a acestui imn a devenit imnul național al Iugoslaviei. O altă versiune a acestui imn o reprezintă Șumi Marița, imnul național al Bulgariei între anii 1886 și 1944. Când Polonia și-a recăpătat independența, în anul 1918, Mazurek Dąbrowskiego a devenit imnul de fapt, fiind recunoscut oficial drept imn național al celei de-a Doua Republici Poloneze în anul 1926.

Versuri 

Versurile oficiale

Jeszcze Polska nie zginęła, 
Kiedy my żyjemy. 
Co nam obca przemoc wzięła, 
Szablą odbierzemy.

Marsz, marsz, Dąbrowski,
Z ziemi włoskiej do Polski.
Za twoim przewodem
Złączym się z narodem.

Przejdziem Wisłę, przejdziem Wartę, 
Będziem Polakami. 
Dał nam przykład Bonaparte, 
Jak zwyciężać mamy.

Marsz, marsz...

Jak Czarniecki do Poznania 
Po szwedzkim zaborze, 
Dla ojczyzny ratowania 
Wrócim się przez morze.

Marsz, marsz...

Już tam ojciec do swej Basi 
Mówi zapłakany — 
Słuchaj jeno, pono nasi 
Biją w tarabany.

Marsz, marsz...

Traducerea românească

Polonia nu a pierit încă,
Ea va fi cât vom fi și noi,
Ceea ce a ocupat dușmanul prin forță,
Cu sabia în mână, noi vom recâștiga!

Marș, marș, Dąbrowski!
Mărșăluiește din Italia până în Polonia!
Sub comanda ta,
Vom ajunge în țara noastră.

Trecem Vistula și Warte
Și vom fi în Polonia;
Noi i-am arătat lui Bonaparte
Drumul spre victorie.

Marș, marș, Dąbrowski!

Ca Czarniecki la Poznan,
Luptând cu suedezii,
Spre a ne elibera Patria de sub lanțuri,
Vom reveni pe calea mării.

Marș, marș, Dąbrowski!

Un tată, cu lacrimi în ochi,
Îi spune Basiei sale —
Ascultă, acum, poți auzi oamenii noștri
bătând din tobe?

Marș, marș, Dąbrowski!

Referințe

Bibliografie 
 Bălan, Cristian. Imnurile de stat ale țărilor din Uniunea Europeană. Consiliul Județean Prahova, Biblioteca Județeană „Nicolae Iorga”. Editura Premier. Ploiești, 2008.

Imnuri naționale
Simboluri naționale ale Poloniei
Cântece patriotice poloneze